open-index/open-wikipedia-markdown huggingface dataset:
Esmir Bajraktarević

**Esmir Bajraktarević** (Wisconsin, 10. mart 2005) je bosanskohercegovački nogometaš koji igra kao krilni napadač za nizozemski PSV. Rođen u Sjedinjenim Američkim Državama, a igra za nogometnu reprezentaciju Bosne i Hercegovine.

## Klupska karijera 
### New England Revolution 
Bajraktarević je započeo svoju nogometnu karijeru u lokalnom SC Wave, prije nego se 2019. pridružio omladinskom pogonu Chicago Firea. Sljedeće godine se vratio u SC Wave. Godinu dana kasnije, prešao je u omladinsku akademiju New England Revolutiona.

U maju 2022. potpisao je svoj prvi profesionalni ugovor. Profesionalno je debitovao igrajući za rezervni tim New England Revolutiona protiv Tormente 22. augusta 2021. u dobi od 16 godina.

11. septembra postigao je svoj prvi profesionalni gol protiv North Caroline.

Bajraktarević je debitovao za prvi tim u utakmici US Open Cupa protiv New York Cityja 26. maja 2022. Tri mjeseca kasnije, debitovao je u ligi protiv Toronta.

Dana 8. augusta 2023, postigao je svoj prvi gol za New England Revolution u utakmici Leagues Cupa protiv Querétara. Deset mjeseci kasnije, postigao je svoj prvi ligaški gol za tim u pobjedi nad Nashvilleom.

### PSV 
U januaru 2025, Bajraktarević je potpisao za holandski PSV za neobjavljenu cijenu. Dana 18. januara je zvanično debitovao za ekipu PSV-a protiv Zwollea. Bajraktarević je debitovao u Ligi prvaka UEFA u gostima Arsenala 12. marta.

Prvi trofej s klubom osvojio je 18. maja, kada su krunisani za prvake lige.

23. augusta je postigao dva gola u porazu od Groningena, što su bili njegovi prvi golovi za PSV.

## Reprezentacija 
Predstavljao je Sjedinjene Američke Države na raznim mlađim nivoima, da bi debitovao za seniorsku reprezentaciju u prijateljskoj utakmici protiv Slovenije 20. januara 2024.

Međutim, u julu se opredjelio za nogometnu reprezentaciju Bosne i Hercegovinue.

U augustu je FIFA odobrila njegov zahtjev za promjenu sportskog državljanstva iz američkog u bosansko.

Kasnije tog mjeseca, dobio je svoj prvi seniorski poziv, za utakmice UEFA Lige nacija A sezone 2024-25 protiv Holandije i Mađarske.

Debitovao je protiv prve reprezentacije 7. septembra.

Dana 15. novembra 2025, u kvalifikacijskoj utakmici za Svjetsko prvenstvo u nogometu 2026. protiv Rumunije, Bajraktarević je postigao svoj prvi seniorski međunarodni gol.

## Statistike karijere 
### Klubovi 
*Ažurirano: 26. februara 2026.*

### Reprezentacija 
A*žurirano: 26. februara 2026.*

#### Golovi za reprezentaciju 
## Reference 
## Vanjski linkovi 
* 

Kategorija:Bosanskohercegovački nogometaši
Kategorija:Rođeni 2005.
Kategorija:Živi ljudi
Kategorija:Biografije, Appleton (Wisconsin)
Kategorija:Nogometaši New England Revolutiona II
Kategorija:Nogometaši New England Revolutiona
Kategorija:Nogometaši PSV Eindhovena
Kategorija:Amerikanci porijeklom iz Bosne i Hercegovine
Yurie Tanaka

**Yurie Tanaka**, () rođena 6. januara 1989. u Minamiuonumi u Japanu, nekadašnja je japanska biatlonka. Kao i većina japanskih sportista pripadala je Oružanim snagama Japana u jedinici Tōki Sengi Kyōikutai (Tōsenkyō).

## Karijera 
### Olimpijske igre 
Yurie Tanaka je dva puta nastupila na Zimskim olimpijskim igrama: ZOI 2018. i ZOI 2022, ali nije osvojila ni jednu medalju. Najbolji rezultat u pojedinačnim disciplinama bilo je 71-o mjesto na ZOI 2022. u utrci na 15&nbsp;km, kada je s četiri promašaja i zaostatkom od 8:13.6&nbsp;min bila sporija od njemačke biatlonke Denise Herrmann. U štafetnim utrkama najbolji su joj plasmani bila dva 17-a mjesta: na ZOI 2018. u štafeti s Fuyuko Tachizakom, Sari Maedom i Rinom Mitsuhashi, kada su s 3:44.3&nbsp;min zaostataka bili sporiji od bjeloruske štafete u sastavu: Nadzeja Skardzina, Irina Krjuko, Dinara Alimbekava i Darja Domračeva; te na ZOI 2022. u štafeti s Fuyuko Tachizakom, Sari Maedom i Hachisuka Asukom, kada su pretečene za jedan krug od švedske štafete u sastavu: Linn Persson, Mona Brorsson, Hanna Öberg i Elvira Öberg.

### Svjetska prvenstva 
Tanaka je nastupila na pet Svjetskih prvenstva od SP 2015. do SP 2021, ali nije osvojila ni jednu medalju. Najbolji rezultat u pojedinačnoj konkurenciji joj je 27-o mjesto na SP 2015. kada je u utrci na 15&nbsp;km s dva promašajem i zaostatkom od 4:04.7&nbsp;min bila sporija od pobjednice ruske biatlonke Jekaterine Jurlove. U ekipnim utrkama joj je najbolji plasman 15-o mjesto na SP 2021. u  štafeti s Fuyuko Tachizakom, Sari Maedom i Hachisuka Asukom.

### Svjetski kup 
Prvi nastup u Svjetskom kupu bio joj je u sezoni 2013/14. 24. novembra 2013. u švedskom Östersundu u utrci mješovite štafete, kada je s Fuyuko Tachizakom, Hidenori Isom i Nagaijem Junjijem osvojila 19-o mjesto. Najbolji rezultat u pojedinačnim utrkama joj je 51-o mjesto u sezoni SK 2015/16. u kanadskom Canmoreu 5. februara 2016. u utrci na 7,5&nbsp;km, kada je s dva promašaja i zaostatkom od 2:24.4&nbsp;min bila sporija od ukrajinske biatlonke Olene Bilosjuk, koja je završila utrku bez promašaja. U ekipnim utrkama najbolji rezultat joj je deseto mjesto u Hochfilzenu 10. decembra 2017. u sezoni 2017/18. s Sari Maedom, Fuyuko Tachizakom i Rinom Mitsuhashi.

## Nagrade 
## Privatni život 
## Napomene 
## Reference 
## Vanjski linkovi 
* 
* 

Kategorija:Rođeni 1989.
Kategorija:Biografije, Minamiuonuma
Kategorija:Japanski biatlonci
Kategorija:Japanski olimpijci u biatlonu
Kategorija:Biatlonci na Zimskim olimpijskim igrama 2018.
Kategorija:Biatlonci na Zimskim olimpijskim igrama 2022.
Kategorija:Živi ljudi
Tang Jialin

**Tang Jialin**, () rođena 5. novembra 1991. u Baishanu u provinciji Jilin, je nekadašnja kineska biatlonka.

## Biografija 
### Karijera 
### Olimpijske igre 
Tang Jialin je u biatlonu nastupila tri puta na Zimskim olimpijskim igrama: na ZOI 2014, ZOI 2018. i ZOI 2022. Najbolji joj je rezultat bilo 35-o mjesto na ZOI 2022. u utrci na 7,5&nbsp;km, kada je s 2:19.2&nbsp;min zaostatka i jednim promašajem bila sporija od norveške biatlonke Marte Olsbu Røiseland. U štafetnim takmičenjima najbolji joj je plasman bio na ZOI 2022. u štafeti, kada je s Chu Yuanmeng, Ding Yuhuan i Meng Fanqi osvojila 12-o mjesto iza švedske štafete u sastavu: Linn Persson, Mona Brorsson, Hanna Öberg i Elvira Öberg.

### Svjetska prvenstva 
Tang je nastupila na osam Svjetskih prvenstava od SP 2011. do SP 2020, ali nije osvojila ni jednu medalju. Najbolji plasman u pojedinačnim utrkama bilo je 15-o mjesto na SP 2016. u utrci na 7,5&nbsp;km, kada je bez promašaja i zaostatkom od 1:07.1&nbsp;min bila sporija od pobjednice norveške biatlonke Tiril Eckhoff, koja je završila utrku bez promašaja. U ekipnim disciplinama najbolji su joj plasmani bila tri 16-a mjesta: na SP 2011. u štafeti, 
koje je osvojila s Wang Chunli, Xu Yinghui i Wang Yue; na SP 2013. u štafeti, koje je osvojila s Zhang Yan, Song Chaoqing i Ma Wei; kao i na SP 2020. u štafeti, s Chu Yuanmeng, Qu Ying i Meng Fanqi.

### Svjetski kup 
Prvi nastup u takmičenjima Svjetskog kupa u biatlonu Tang je imala u sezoni SK 2010/11. u švedskom Östersundu 1. decembra 2011. kada je u utrci na 15&nbsp;km osvojila 45-o mjesto. Najbolji plasman ostvarila je u u Hochfilzenu u sezoni SK 2011/12. 16. decembra 2011. osvojivši šesto mjesto bez promašaja i zaostatkom od 59.6&nbsp;s u odnosu na pobjednicu Ruskinju Olgu Zajcevu. U ekipnim utrkama najbolji rezultat joj je deveto mjesto u Ruhpoldingu 17. januara 2020. u sezoni 2019/20. s Zhang Yan, Meng Fanqi  i Chu Yuanmeng.

### Azijske igre 
## Prestanak karijere 
## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1991.
Kategorija:Biografije, Baishan
Kategorija:Kineski biatlonci
Kategorija:Biatlonci na Zimskim olimpijskim igrama 2014.
Kategorija:Biatlonci na Zimskim olimpijskim igrama 2018.
Kategorija:Biatlonci na Zimskim olimpijskim igrama 2022.
Kategorija:Kineski olimpijci u biatlonu
Kategorija:Živi ljudi
Asuka Hachisuka

**Asuka Hachisuka**, () rođena 26. septembra 1992. u Tsukudeu u Japanu, nekadašnja je japanska biatlonka. Kao i većina japanskih sportista pripadala je Oružanim snagama Japana u jedinici Tōki Sengi Kyōikutai (Tōsenkyō).

## Karijera 
### Olimpijske igre 
Asuka Hachisuka je dva puta nastupila na Zimskim olimpijskim igrama: ZOI 2018. i ZOI 2022, ali nije osvojila ni jednu medalju. Najbolji rezultat u pojedinačnim disciplinama bilo je 65-o mjesto na ZOI 2022. u utrci na 15&nbsp;km, kada je s četiri promašaja i zaostatkom od 7:45.3&nbsp;min bila sporija od njemačke biatlonke Denise Herrmann.
U štafetnim utrkama najbolji joj je plasman 17-o mjesto na ZOI 2022. u štafeti s Fuyuko Tachizakom, Yurie Tanakom i Sari Maedaom, kada su pretečene za jedan krug od švedske štafete u sastavu: Linn Persson, Mona Brorsson, Hanna Öberg i Elvira Öberg.

### Svjetska prvenstva 
Hachisuka je nastupila na četiri Svjetskih prvenstva od SP 2016. do SP 2021, ali nije osvojila ni jednu medalju.

Najbolji rezultat u pojedinačnoj konkurenciji joj je 78-o mjesto na SP 2023. kada je u utrci na 15&nbsp;km s pet promašaja i zaostatkom od 11:04.5&nbsp;min bila sporija od pobjednice švedske biatlonke Hanne Öberg. U utrkama štafeta najbolji plasman joj je 15-o mjesta na SP 2021. u štafeti s Fuyuko Tachizaki, Sari Maedom i Yurie Tanakom.

### Svjetski kup 
Prvi nastup u Svjetskom kupu bio joj je u sezoni 2018/19. 2. decembra 2018. na slovenskoj Pokljukiu u utrci mješovite štafete, kada je s Maedom Sari, Kobonoki Tsukasijem i Ozakijem Kosukeom osvojila predzadnje 23-o mjesto. Najbolji rezultat u pojedinačnim utrkama joj je 51-o mjesto u sezoni SK 2022/23. na slovenskoj Pokljuki 5. januara 2023. u utrci na 7,5&nbsp;km, kada je bez promašaja i zaostatkom od 2:19.3&nbsp;min bila sporija od švedske biatlonke Elvire Öberg, koja je završila utrku bez promašaja. U ekipnim utrkama najbolji rezultat joj je 14-o mjesto u Kontiolahtiju 3. marta 2022. u sezoni 2021/22. s Fuyuko Tachizaki, Sari Maedom i Yurie Tanakom.

## Nagrade 
## Privatni život 
## Napomene 
## Reference 
## Vanjski linkovi 
* 
* 

Kategorija:Rođeni 1992.
Kategorija:Biografije, Tsukude (Aichi)
Kategorija:Japanski biatlonci
Kategorija:Japanski olimpijci u biatlonu
Kategorija:Biatlonci na Zimskim olimpijskim igrama 2018.
Kategorija:Biatlonci na Zimskim olimpijskim igrama 2022.
Kategorija:Živi ljudi
Masakr u Han Junisu

**Masakr u Han Junisu** dogodio se 3. novembra 1956, a počinile su ga Izraelske odbrambene snage (IDF) u palestinskom gradu Han Junisu i obližnjem istoimenom izbjegličkom kampu u Pojasu Gaze tokom Sueske krize.

Prema Bennyju Morrisu, tokom operacije IDF-a za ponovno otvaranje Tiranskog moreuza koji je blokirao Egipat, izraelski vojnici su ubili dvjesto Palestinaca u Han Junisu i Rafahu. Prema djelu Noama Chomskyja "Sudbonosni trougao", u kojem se citira Donald Neff, 275 Palestinaca je ubijeno u brutalnoj pretrazi od kuće do kuće za fidaijinima (dok je dodatnih 111 navodno ubijeno u Rafahu).

Izraelske vlasti kažu da su vojnici IDF-a naletjeli na lokalne militante i da je izbila bitka.

## Izvještaj Ujedinjenih nacija 
Dana 15. decembra 1956, Generalnoj skupštini Ujedinjenih nacija predstavljen je Specijalni izvještaj direktora Agencije Ujedinjenih nacija za pomoć i rad palestinskim izbjeglicama na Bliskom istoku, koji obuhvata period od 1. novembra 1956. do sredine decembra 1956. Izvještaj je govorio o "incidentu u Han Junisu". Prema izvještaju UNRWA-e, "direktor je od izvora koje smatra pouzdanim primio spiskove imena osoba navodno ubijenih 3. novembra, koji broje 275 pojedinaca". Al Hourani je tvrdio da su muškarci odvedeni iz svojih domova i strijeljani od strane Izraelskih odbrambenih snaga. Sam Hourani je tvrdio da je pobjegao od pokušaja pogubljenja bez povreda.

## Posljedice 
Policijski sat nametnut građanima Gaze spriječio ih je da pronađu tijela svojih suseljana, ostavljajući ih razbacane po tom području preko noći. Povrijeđene žrtve pucnjave kasnije je Međunarodni Crveni krst prevezao u grad Gazu radi liječenja. Izrael se, pod međunarodnim pritiskom, povukao iz Gaze i sa Sinaja u martu 1957. Ubrzo nakon toga, u blizini Han Junisa otkrivena je masovna grobnica u kojoj su se nalazila vezana tijela četrdeset palestinskih muškaraca koji su upucani u potiljak.

Palestinski izvori navode broj od 415 ubijenih, a još 57 se vodi kao nestali. Prema riječima budućeg vođe Hamasa Abdela Aziza al-Rantisija, osmogodišnjeg djeteta u Han Junisu u to vrijeme koje je svjedočilo jednom od ubistava njegovog ujaka, 525 stanovnika Gaze je "hladnokrvno" ubila IDF.

Izraelski vojnik Marek Gefen služio je u Gazi tokom Sueske krize. Godine 1982. Gefen, nakon što je postao novinar, objavio je svoja zapažanja o šetnji gradom ubrzo nakon ubistava. U svom izvještaju o post-okupiranom Han Junisu, rekao je: "U nekoliko uličica pronašli smo tijela razasuta po zemlji, prekrivena krvlju, razbijenih glava. Niko se nije pobrinuo da ih pomjeri. Bilo je strašno. Zaustavio sam se na uglu i povratio. Nisam se mogao naviknuti na prizor ljudske klaonice."

## Reference 
## Vanjski linkovi 
*

Kategorija:1956. u Palestini
Kategorija:1956. u Izraelu
Kategorija:Historija Palestine
Kategorija:Masakri u 1956.
Kategorija:Masakri nad Palestincima
Kategorija:Vojna historija Izraela
Kategorija:Vojna historija Palestine
Soju

mini|desno|Flaše s raznim vrstama sojua

**Soju** () je bistro i bezbojno destilirano alkoholno piće iz Koreje, tradicionalno se pravi od riže, ali kasnije od drugih žitarica i ima okus sličan votki. Obično se konzumira čist. Sadržaj alkohola varira od oko 12,5% ​​do 53% alkohola po zapremini. Od 2007. soju s niskim udjelom alkohola (ispod 20%) postao je najčešća vrsta. Tradicionalno, većina marki sojua proizvodi se u regiji Andong u Južnoj Koreji, ali i u drugim regijama i zemljama. Dok se soju tradicionalno proizvodio od riže, južnokorejski proizvođači etanola zamjenjuju rižu drugim škrobom, poput kasave zbog znatno nižih kapitalnih troškova. Soju često izgleda slično nekoliko drugih istočnoazijskih žestokih pića, ali se razlikuje po sadržaju alkohola.

## Etimologija 
*Soju* () znači "izgorjelo alkoholno piće", s prvim slogom, *so* (; 燒; "gorjeti"), što se odnosi na toplinu destilacije, a drugim slogom, *ju* (; 酒), što znači "alkoholno piće". Etimološki rječnici bilježe da kineski shaozhou (shāojiǔ, 烧酒), japanski shochu (shōchū, 焼酎) i korejski soju (soju, 燒酒) imaju istu etimologiju. Godine 2008. riječ "soju" uvrštena je u Merriam-Webster rječnik. Merriam-Webster je datirao pojavu riječi u američkom engleskom leksikonu u 1951. Drugi naziv za soju je *noju* (; "rosa alkoholno piće"), s prvim slogom *no/ro* (/; ; "rosa"), uspoređujući kapljice prikupljenog alkohola tijekom procesa destilacije s kapljicama rose. Neki nazivi robnih marki sojua uključuju *iseul* (), izvorno-korejsku riječ za "rosu", ili *no/ro* (), kinesko-korejska riječ za "rosu". Soju se ponekad pogrešno naziva *cheongju* (), korejsko rižino vino. Masovno proizvedeni soju se također zamjenjuje za kineski *baijiu*, liker od žitarica, i *shōchū*, japanski liker.

## Historija 
Porijeklo sojua datira iz 13. stoljeća dinastije Goryeo.  Mongolska dinastija Yuan  usvojila je tehniku ​​destilacije *araka* od Perzijanaca tokom njihovih invazija na Levant, Anatoliju i Perzije, a zauzvrat su ga uveli na Korejski poluotok tijekom mongolskih invazija na Koreju (1231 – 1259.) Destilerije su bile postavljene oko grada Gaegyeong, tadašnjeg glavnog grada (današnjeg Kaesong). U područjima oko Kaesonga, soju se još uvijek zove *arak-ju* (). *Andong* soju, izravni korijen modernih južnokorejskih sorti sojua, započeo je kao domaće pivo razvijeno u gradu Andong, gdje se tokom tog razdoblja nalazila logistička baza Yuan Mongola.

## Reference 
Kategorija:Soju
Kategorija:Alkoholna pića
Kategorija:Korejska žestoka alkoholna pića
Kategorija:Korejska kuhinja
Dak-hanmari

***Dak-hanmari*** () je južnokorejsko jelo od pileće juhe koje potječe iz područja oko Dongdaemuna u centru Seoula od 1960-ih. Iako jelo *dak-hanmari* izgleda prilično slično kao *baeksuk* na bazi piletine, recept se od njega očito razlikuje, jer većina restorana poslužuje ovo jelo s *kalguksu*, što sigurno nije dio baeksuka.

Jelo doslovno znači "cijela piletina" na korejskom jer gosti mogu jesti nekoliko vrsta hrane od piletine; pileće meso, bogatu juhu, *kalguksu*, krompir i *garaetteok* (rižini kolač u obliku cilindra). Može se jesti s bistrim temeljcem baš kao *baeksuk* ili začinjen umakom na bazi *gochujang* (pasti od čilija). Porijeklo imena i recepta nije jasno utvrđeno zapisima. Neki vlasnici restorana kažu da je naziv jela nastao zbog nedostatka strpljenja gostiju, koji su jednostavno vikali 'Dak-hanmari!' kako bi naručili nešto napravljeno od cijelog pileta. Drugi pak kažu da je naziv jela nastao iz namjere naglašavanja ideje konzumiranja cijelog pileta. Na primjer, jelo doslovno poslužuje "cijelo pile", jer jedenje ovog jela obično zahtijeva dva koraka; jedenje cijelog lonca s piletinom kao varijanta *baeksuk* u prvoj fazi i jedenje *kalguksu* nakon što ga se odmah skuha od juhe dak-hanmarija.

## Reference
## Vanjski linkovi
*Visitkorea > Destinacije > Dongdaemun Dak Hanmari Alley

Kategorija:Korejska kuhinja
Kategorija:Jela od piletine
Kategorija:Supe i variva
Babi hong

***Babi hong*** je jelo od svinjskog trbuha iz kineske i indonezijske kuhinje kuhinje, moguće iz Hakka područja. *Samcan* ili svinjski trbuh se kuha ili pirja, prži i kuha na pari s raznim kineskim začinima i umacima.
Babi hong se često nudi u kineskim indonezijskim restoranima, posebno u kineskim lokalima u indonezijskim gradovima.
Tradicionalno se ovo jelo smatra posebnim jelom koje se služi gostima i obitelji tijekom posebnih prigoda poput *imleka* (Kineska nova godina).

Babi hong je prilično sličan drugim kineskim indonezijskim jelima od svinjetine – *babi kecap* (svinjetina pirjana u soja umaku), iako je *babi kecap* mnogo jednostavnije jelo. Prilično je slično – moguće povezano s Hakka jelom *kiu nyuk* i jelom od svinjske potrbušine s kopna Kine *hong shao rou*.

## Sastojci
Glavni sastojak je *samcan* ili meso svinjske potrbušine, *hioko* ili shiitake gljive, *sayur asin* ili sušeni slani listovi senfa, s češnjakom, đumbirom, soli, šećerom, biberom i *ngohiong* ili praškom od pet začina. Za začinjavanje ovog jela koriste se tri vrste soja umaka; uobičajeni slani soja umak, *kecap manis* (slatki soja umak) i *kecap jamur* (soja umak od crnih gljiva). Također se koristi *angciu* (kinesko crveno vino za kuhanje) i umak od kamenica. Svinjski trbuh zapravo mora proći tri faze ili tri vrste metoda kuhanja; uključujući kuhanje ili pirjanje, prženje u ulju i kuhanje na pari.

## Vidi također
* Babi kecap
* Babi panggang
* Sekba

## Reference
## Vanjske linkovi
* 
* Domaći recept za babi hong na Youtubeu
* Pojednostavljeni recept za babi hong na Youtubeu

Kategorija:Indonezijska kuhinja
Kategorija:Kineska kuhinja
Kategorija:Jela od svinjetine
Riža s patkom

**Riža s patkom** () je mesno jelo iz jugoistočne Azije koje obično konzumira kineska dijaspora u jugoistočnoj Aziji, napravljeno od pirjane ili pečene patke i obične bijele riže. Pirjana patka obično se kuha s jamom i škampima. Može se poslužiti jednostavno s običnom bijelom rižom i gustim tamnim umakom; mogu se dodati prilozi poput pirjanih tvrdo kuhanih jaja, konzerviranog slanog povrća ili tvrdog tofua. Teochew riža s patkom bez kostiju slično je, ali profinjenije jelo; Zbog nešto tvrđe teksture patke, patka se vješto otkine i tanko nareže radi praktičnosti gosta, omogućujući umacima da prodru u meso. Hainanska riža s piletinom i druga slična jela često se poslužuju na ovaj način zbog svoje popularnosti. Ovo se jelo obično može pronaći u singapurskim prehrambenim centrima. U Tajlandu se ovo jelo naziva *khao na pet* (ข้าวหน้าเป็ด; doslovno: "riža prelivena patkom") i prodaju ga ulični prodavači ili u restoranima unutar trgovačkih centara. Četvrt Bangkoka poznata po pačjoj riži je Bangrak na Charoen Krung cesti. Osim toga, prilagođen je i drugim jelima miješanjem pečene crvene svinjetine i kineske kobasice s posebnim umakom, jelo koje se zove "khao che po" (ข้าวเฉโป) ili "khao sia po" (ข้าวเสียโป), što znači "kockanje riže". Smatra se tradicionalnom Teochew kuhinjom.

## Vidi također
* Siu mei su kantonska pečenja koja se često prodaju zajedno s običnom rižom

## Reference 
Kategorija:Brunejska kuhinja
Kategorija:Kineska kuhinja
Kategorija:Jela od patke
Kategorija:Indonezijska kuhinja
Kategorija:Malezijska kuhinja
Kategorija:Jela od mesa
Kategorija:Singapurska kuhinja
Kategorija:Tajlandska kuhinja
Kategorija:Jela od riže
Genetička ekologija

**Genetička ekologija**  ili **genekologija** je proučavanje stabilnosti i ekspresije različitog genetičkog materijala unutar abiotskih medija. Tipično, genetički podaci se ne razmatraju izvan bilo kojeg organizma, osim u kriminalističkoj forenzici. Međutim, genetički materijal ima sposobnost da ga apsorbiraju različiti organizmi koji postoje unutar abiotkog medija putem prirodnih transformacija koje se mogu dogoditi. Dakle, ovo područje istraživanja fokusira se na interakciju, razmjenu i ekspresiju genetičkog materijala koji vrste možda ne bi dijelile da nisu bile u istom okruženju.

## Historija
E.B. Ford bio je prvi genetičar koji je započeo rad u ovom području istraživanja. Ford je radio uglavnom tokom 1950-ih i najpoznatiji je po svom radu s *Maniola jurtina* i objavio je knjigu pod nazivom *Ekološka genetika*, 1975. Ovaj tip  evolucijske biološke studije bio je moguć tek nakon što je dizajnirana  gelelektroforeza 1937. Prije toga, nije postojao visokopropusni metod za analizu DNK. Ovo područje istraživanja počelo je postajati popularnije nakon 1980-ih,  razvojem polimerazne lančane reakcije (PCR 1985.) i elektroforeze na poli-akrilamidnom gelu. (p.&nbsp;1967). Pomoću ove tehnologije, segmenti DNK mogli bi se sekvencirati, amplificirati i proizvoditi proteini, korištenjem bakterijskih transformacija. Genetički materijal,  zajedno s proteinima mogao bi se analizirati i mogla bi se stvoriti tačnija filogenetska stabla.

Od istraživanja E.B. Forda, mnogi drugi genekolozi nastavili su istraživanja u području genetičke ekologije, poput P.T. Hanforda, Alina von Thaden, i mnogi drugi.

## Transfer gena
Genetičke informacije mogu se prenositi kroz ekosistem na više načina. Prvi od njih, na najmanjoj skali, je bakterijski prijenos gena (vidi bakterijska transformacija). Bakterije imaju sposobnost razmjene DNK. Ova razmjena DNK, ili horizontalni prijenos gena, može raznim vrstama bakterija pružiti genetičke informacije koje su im potrebne za preživljavanje u određenom okruženju. Ovo može pomoći mnogim bakterijskim vrstama da prežive u određenom okruženju.

Sličan događaj se može dogoditi i između biljaka i bakterija. Na primjer, *Agrobacterium tumefaciens* ima sposobnost unošenja gena u biljke, kako bi izazvao razvoj žučne bolesti. To se događa putem genetičkog transfera između *A. tumefaciens* i dotične biljke.

U stvari, sličan događaj se dešava svaki put kada se virusne infekcije dogode unutar živih organizama. Virusi, bilo da su pozitivni ili negativni, zahtijevaju živi organizam da replicira njihove gene i proizvede više virusa. Kada se virus nađe unutar živog organizma, on koristi polimeraze, ribosome i druge biomolekule da replicira vlastiti genetički materijal i da proizvede više virusnog genetičkog materijala sličnog originalnom virusu. Dakle, prijenos gena može se dogoditi na mnogo različitih načina. Stoga, proučavanje ovog prijenosa gena kroz svaki ekosistem, bilo da se radi o bakterijskom ekosistemu ili ekosistemu organizma, genetska ekologija je proučavanje ovog prijenosa gena i njegovih uzroka.

## Također pogledajte
* Ekološka genetika
*Ekologija
*Genetika

## Reference 
Kategorija:Genetika
Kategorija:Ekologija
Cheng Fangming

**Cheng Fangming** (), rođen 28. marta 1994. u Shangzhiju, u provinciji Heilongjiang, je nekadašnji kineski olimpijski biatlonac.

## Karijera 
### Olimpijske igre 
Cheng je nastupio samo jednom na Olimpijskim igrama u biatlonu i to na ZOI 2022. U pojedinačnoj konkurenciji najbolji plasman bilo mu je 22-o mjesto u utrci potjere, kada je od 60 takmičara s četiri promašaja i zaostatkom od 4:22.9&nbsp;min bio iza pobjednika francuskog biatlonca Quentina Fillona Mailleta. Najbolji rezultat u ekipnim utrkama mu je bilo 15-o mjesto u mješovitoj štafeti s Meng Fanqi, Chu Yuanmeng i Yan Xingyuanom, kada su s 4:42.5&nbsp;min zaostatka bili sporiji od norveške štafete u sastavu: Marte Olsbu Røiseland, Tiril Eckhoff, Tarjei Bø i Johannes Thingnes Bø.

### Svjetska prvenstva 
Cheng Fangming je nastupio samo jednom na Svjetskom prvenstvu, ali nije osvajao medalje. Najbolji rezultat u pojedinačnoj konkurenciji mu je 56-o mjesto na SP 2020. u utrci na 10&nbsp;km, kada je s pet promašaja i zaostatkom od 7:13.00&nbsp;min bio sporiji od pobjednika francuskog biatlonca Martina Fourcadea. U ekipnim utrkama mu je najbolji rezultat 18-o mjesto na SP 2020. u štafeti s Yanom Xingyuanom, Tangom Jinleom i Liom Xuezhijom.

### Svjetski kup 
Cheng je prvi put nastupio u sezoni 2013/14. u Svjetskom kupu,  6. decembra 2013. u Hochfilzenu, u utrci na 10&nbsp;km, kada je osvojio 88-o mjesto od 106 biatlonaca. Najbolji rezultat bilo mu je 12-o mjesto u sezoni 2021/22. u Oberhofu 7. januara 2022. u utrci na 10&nbsp;km; a u ekipnim utrkama je u Oberhofu sezoni 2021/22. 8. januara 2022. s Zhangom Chunyuem, Tangom Jinleom i Chuom Yuanmengom osvojio dvanaesto mjesto u mješovitoj štafeti.

## Prestanak karijere 
Iz aktivnog bavljenja biatlonom povukao se 2022.

## Napomene 
## Reference 
## Vanjski linkovi 
* 
* 

Kategorija:Rođeni 1994.
Kategorija:Biografije, Shangzhi
Kategorija:Živi ljudi
Kategorija:Kineski biatlonci
Kategorija:Biatlonci na Zimskim olimpijskim igrama 2022.
Kategorija:Kineski olimpijci u biatlonu
Kategorija:Dopingovani biatlonci
Yan Xingyuan

**Yan Xingyuan** (), rođen 26. februara 1996. u Mudanjiangu, u provinciji Heilongjiang, je nekadašnji kineski olimpijski biatlonac.

## Karijera 
### Olimpijske igre 
Yan je nastupio dva puta na Olimpijskim igrama u biatlonu: na ZOI 2022. i ZOI 2026. U pojedinačnoj konkurenciji najbolji plasman bilo mu je 39-o mjesto u utrci na 20&nbsp;km, kada je od 92 takmičara s tri promašaja i zaostatkom od 4:53.2&nbsp;min bio iza pobjednika francuskog biatlonca Quentina Fillona Mailleta. Najbolji rezultat u ekipnim utrkama mu je bilo 15-o mjesto u mješovitoj štafeti s Meng Fanqi, Chu Yuanmeng i Chengom Fangmingom, kada su s 4:42.5&nbsp;min zaostatka bili sporiji od norveške štafete u sastavu: Marte Olsbu Røiseland, Tiril Eckhoff, Tarjei Bø i Johannes Thingnes Bø.

### Svjetska prvenstva 
Yan Xingyuan je nastupio samo tri puta na Svjetskim prvenstvima, ali nije osvajao medalje.  Najbolji rezultat u pojedinačnoj konkurenciji mu je 74-o mjesto na SP 2019. u utrci na 20&nbsp;km, kada je s pet promašaja i zaostatkom od 9:57.7&nbsp;min bio sporiji od pobjednika njemačkog biatlonca Arnda Peiffera. U ekipnim utrkama su mu najbolji rezultati dva 18-a mjesta: na 
SP 2019. u mješovitoj štafeti s  Zhang Yan, Chu Yuanmeng i Wangom Wenqiangom; te na SP 2020. u štafeti s Chengom Fangmingom, Tangom Jinleom i Liom Xuezhijom.

### Svjetski kup 
Yan je prvi put nastupio u sezoni 2018/19. u Svjetskom kupu, 2. decembra 2018. na Pokljuki u utrci pojedinačne mješovite štafete kada je s Tang Jialin osvojio 23-o mjesto od 25 štafeta. Najbolji rezultat bilo mu je 44-o mjesto u sezoni 2018/19. u Canmoreu 7. februara 2019. u utrci na 15&nbsp;km; a u ekipnim utrkama je u Oberhofu sezoni 2021/22. 8. januara 2022. s Meng Fanqi osvojio dvanaesto mjesto u mješovitoj pojedinačnoj štafeti.

## Prestanak karijere 
## Napomene 
## Reference 
## Vanjski linkovi 
* 
* 

Kategorija:Rođeni 1996.
Kategorija:Biografije, Mudanjiang
Kategorija:Živi ljudi
Kategorija:Kineski biatlonci
Kategorija:Biatlonci na Zimskim olimpijskim igrama 2022.
Kategorija:Kineski olimpijci u biatlonu
Kategorija:Biatlonci na Zimskim olimpijskim igrama 2026.
Ikan goreng

[mini|desno|[Sundanska kuhinja|Sundanska *gurame goreng kipas* (pržena guramija) s ukrasom *karedok* i *sambal*]]

**Ikan goreng** je toplo jelo koje se sastoji od pržene ribe ili drugih oblika morskih plodova. *Ikan goreng* doslovno znači "pržena riba" na indonezijskom i malajskom jeziku. Ikan goreng je vrlo popularan u Indoneziji. Obično se riba marinira mješavinom začinskih pasta. U nekim receptima se koristi *kecap manis* (slatki soja umak) za premazivanje ribe nakon prženja.
*Ikan goreng* se obično prži u dubokom ulju u obilnoj, izuzetno vrućoj kokosovom uljnom umaku dok riba ne postane zlatnožuta i hrskava. Ova se metoda često koristi s šaranom, guramijom i mliječnom ribom kako bi fina riblja kost postala mrvičasta, hrskava i jestiva.

## Začini 
[thumb|desno|*Ikan goreng kunyit*, pržena riba začinjena [kurkumom.]]
Prije prženja, riba se obično marinira mješavinom raznih začina, a ponekad i *kecap manis* (slatkim soja umakom). Mješavina začina može se razlikovati ovisno o regiji i mjestu, ali obično se sastoji od kombinacije soli, soka od limuna, mljevene ljutike, češnjaka, čilija, korijandera, kurkume, galangala i soli. U nekim receptima riba se može premazati tijestom ili jajima prije prženja. Nakon prženja, riba se obično odmah konzumira s kuhanom rižom i sambalom (čilijem s pastom od škampa) ili *sambal kecapom* (kriškama čilija, ljutike i slatkog soja umaka) kao umakom za umakanje. U istočnoindonijskom 'ikan gorengu' s Manada i Molučkih otoka obično se koristi začin *dabu-dabu ili *colo-colo*.

Neki recepti za *ikan goreng* mogu dodati dodatni *bumbu* (mješavinu začina) pomiješanu s prženom ribom ili prelivenu na nju, kao što je *bumbu acar kuning* (žuti kiseli krastavci), napravljeni od kurkume, češnjaka i drugih začinskih pasta s narezanim krastavcem, mrkvom, čilijem i okruglim ljutikom ili nasjeckanom rajčicom s octom. Drugi slični recepti su riba rica-rica i asam pedas.

## Varijante 
[mini|desno|Pržena riba, vjerojatno molučki snapper (*Lutjanus boutton*) u [Palopo, Južni Sulawesi.]]
Postoje mnoge varijante i recepti za *ikan goreng*, koji se razlikuju od recepata za marinirane začine, preljeve *bumbu*, umake za umakanje ili sambal, do vrste ribe koja se prži. Gotovo sve vrste jestive ribe i plodova mora mogu se napraviti u *ikan goreng*, najpopularniji su slatkovodne guramije, *bilis* (*mystacoleucus*), *patin* (*pangasius*), *nila* (nilska tilapija), *mujair* (mozambička tilapija), "lele" (clarias), "gabus" (channa striata) i "ikan mas" (šaran). Pržene ribe od morskih plodova su "bandeng" (mliječna riba), "tongkol" ili "cakalang" (prugasta tuna), tuna, "bawal" ("pomfret"), "tenggiri" (wahoo), "kuwe" (Carangidae), "baronang" (zečja riba), *kerapu* (Epinephelinae), *kakap merah* (Lutjanus campechanus), *Ayam-Ayam* (Abalistes stellatus), *teri* (inćun), *belanak'' (cipal), "todak" (sabljarka), "hiu" ili "cucut" (morski pas) i "pari" (raža).

## Vidi također 
* Ikan bakar
* Pecel Lele

## Reference 
## Vanjske linkovi 
* Ikan goreng recipes (in Indonesian) 

Kategorija:Indonezijska kuhinja
Kategorija:Malezijska kuhinja
Kategorija:Jela od ribe
Masakr u Rafahu 1956.

**Masakr u Rafahu** dogodio se 12. novembra 1956, tokom izraelske okupacije Sinaja i Svepalestinskog protektorata nakon Sueske krize. Grad Rafah, koji se nalazi na granici Egipta i Gaze, bio je jedna od dvije tačke invazije tokom početnog upada Izraelskih odbrambenih snaga u Pojas Gaze 1. novembra.

Kao i kod ranijeg masakra u Han Junisu, izvještavanje o okolnostima i radnjama koje su rezultirale ubistvom 111 Palestinaca u Rafahu i obližnjem izbjegličkom kampu od strane izraelske vojske je nedosljedno i kontradiktorno, pri čemu Izrael niti ne poriče niti priznaje bilo kakvu nepravdu, dok priznaje da je ubijen određeni broj izbjeglica. Izbjeglice su, kako se također tvrdi, nastavile pružati otpor okupacionoj vojsci.

Palestinska verzija tvrdi da je svaki otpor prestao kada su se ubistva dogodila. Prema svjedočenjima preživjelih, vojnici IDF-a su okupljali muške osobe starije od petnaest godina širom Pojasa Gaze u nastojanju da iskorijene pripadnike palestinskih fidaijina i Palestinske brigade egipatske vojske.

## Posljedice 
Tijela ubijenih bačena su u naselje Tell Zurub na zapadnoj strani Rafaha, gdje su njihove porodice, prkoseći policijskom satu, otišle po tijela svojih rođaka i sahranile ih. Ove sahrane su se odvijale bez identifikacije, što je otežavalo naknadne pokušaje da se dođe do preciznog broja ubijenih. Oni zatvoreni u Atlitu su na kraju repatrirani. Izrael se, nakon prijetnji ekonomskim sankcijama koje su nametnule Ujedinjene nacije od strane američkog predsjednika Dwighta D. Eisenhowera, povukao iz Pojasa Gaze 16. marta 1957. Vijest o masakru u Rafahu brzo je preuzela strana štampa, a londonski *The Times* je izvijestio da je ubijeno oko 60 izbjeglica. Prema palestinskoj verziji, 197 ljudi je ubijeno, a još 23 je nestalo.

## Reference 
Kategorija:1956. u Palestini
Kategorija:1956. u Izraelu
Kategorija:Historija Palestine
Kategorija:Masakri u 1956.
Kategorija:Masakri nad Palestincima
Kategorija:Vojna historija Izraela
Kategorija:Vojna historija Palestine
Masakr u Kiryat Shmoni

**Masakr u Kiryat Shmoni**

Napadači su ubili nekoliko stanara u stambenoj zgradi prije nego što su se preselili u susjednu zgradu, Yehuda Halevi 15. Prvo su ubili vrtlara zgrade prije nego što su se popeli stepenicama i pucali na one koje su sreli. Trojica naoružanih napadača su se zatim zabarikadirala u stanu na gornjem spratu. U razmjeni vatre s izraelskim vojnicima koji su odgovorili, detoniran je ruksak s eksplozivom napadača, ubivši trojicu napadača. Još 16 je ranjeno.

Otcijepljena palestinska grupa preuzela je odgovornost za ono što je nazvala "samoubilačkim napadom" putem telefonske izjave medijima. Grupa je tvrdila da je cilj napada bio oslobađanje 100 boraca iz izraelskih zatvora. Izraelske snage su 13. aprila izvele odmazdne napade u Libanu, nekoliko sati nakon što su žrtve sahranjene. Tek nakon izraelskog odmazdnog napada u južnom Libanu, Francuska je istovremeno osudila masakr.

Uslijedili su novi napadi na sjeverni Izrael, praćeni palestinskim militantima, uključujući masakr u Ma'alotu iste godine, napad na hotel "Savoy" i talačku krizu u Kfar Yuvalu 1975, te višestruke otmice aviona, od kojih je najznačajnija operacija "Entebbe" 1976.

Prema *The Times of Israel*, do 2023, gotovo 50 godina nakon napada, napad je uglavnom izblijedio iz izraelske svijesti. Te godine, Lisa Peretz, Robby Elmaliah i Ilanit Baumann premijerno su prikazali svoj film "Ukleta kuća" o događajima i trajnoj traumi stanovnika Kiryat Shmone na Filmskom festivalu u Jerusalemu. Prema riječima preživjelih koje su intervjuirali filmski stvaraoci, očigledan nedostatak interesa za očuvanje sjećanja na incident je taj što su žrtve uglavnom bile siromašni Jevreji Mizrahi koji su živjeli na udaljenoj lokaciji. Drugi razlog je bio taj što su preživjeli bili previše traumatizirani da bi javno govorili o događajima. Elmaliah je nagađao: "Mislim da je jedan od razloga zašto se o ovom događaju ne izvještava - i ne samo da se ne izvještava, već se prešućuje, skriva... Mislim da je to uglavnom zato što ovdje nema priče o hrabrosti. U ovoj priči nema heroja... nema nikoga ko je ikoga spasio. Na kraju je 18 ljudi ubijeno, a vojnici su na kraju ušli u zgradu."

## Reference 
Kategorija:1974. u Palestini
Kategorija:1974. u Izraelu
Kategorija:Historija Palestine
Kategorija:Historija Izraela
Kategorija:Masakri u 1974.
Kategorija:Masakri nad Izraelcima
Kategorija:Vojna historija Izraela
Kategorija:Vojna historija Palestine
Bakterijski vaginitis

Uobičajeni simptomi uključuju pojačan vaginski iscjedak koji često miriše na ribu. Iscjedak
je obično bijele ili sive boje. Može se javiti peckanje pri mokrenju.
Također povećava rizik od ranog porođaja kod trudnica.

## Dijagnoza 
[thumb| [pH|pH indikator za detekciju vaginske
alkalizacije (ovdje pokazuje približno pH 8) i mikroskopsko staklo za mikroskopsku detekciju
ključnih ćelija]]
Da bi se postavila dijagnoza bakterijske vaginoze, uzima se bris iz unutrašnjosti vagine. Ovi brisevi se
mogu testirati na:
* Gram bojenje koje pokazuje smanjenje broja laktobacila i prekomjerni rast
bakterija *Gardnerella vaginalis*. Bakterijska vaginoza se obično potvrđuje Gram bojenjem
vaginskog sekreta.
* Karakterističan "riblji" miris na mokrom ili privremenomom preparatu. Ovaj test, nazvan *test mirisa*, izvodi se dodavanjem male količine
kalij-hidroksida na mikroskopske pločice koje sadrži vaginski iscjedak.
Karakterističan riblji miris smatra se pozitivnim testom mirisa i ukazuje na bakterijsku
vaginozu.
* Gubitak kiselosti. Da bi se kontrolisao rast bakterija, vagina je obično blago kisela sa pH od
3,8–4,2. Bris iscjetka se stavlja na lakmus papir, kako bi se provjerila njegova kiselost. pH veći od
4,5 smatra se alkalnim i ukazuje na bakterijski vagintis
* Prisustvo *značajnih ćelija* na mokrom preparatu. Slično testu mirisa, test na
tragove ćelija se izvodi stavljanjem kapi rastvora natrij-hlorida na pločicu koja sadrži vaginski
iscjedak. Ako su prisutne, tragovi ćelija se mogu vizualizirati pod mikroskopom. Nazvane su tako
jer daju trag o razlogu iscjetka. To su epitelne ćelije koje su obložene bakterijama.
**Diferencijalna dijagnoza** za bakterijski vaginitis uključuje sljedeće:
* Normalan vaginski iscjedak.
* Kandidijaza ( gljivična infekcija).
* Trihomonijaza, infekcija uzrokovana bakterijom *Trichomonas vaginalis*.
* Aerobni vaginitis
Centar za kontrolu i prevenciju bolesti (CDC) definira spolno prenosive infekcije kao "različite kliničke
sindrome i infekcije uzrokovane patogenima koji se mogu steći i prenijeti spolnim odnosom". Ali taj centar ne identificira specifično BV kao spolno prenosivu infekciju.
## Reference
Kategorija:Bolesti uzrokovane bakterijama
Spermosfera

U biljnoj nauci, **spermosfera** je zona koja okružuje sjeme gdje tlo, mikroorganizmi i sjeme germinirajuće međusobno djeluju. Zona je malo područje, obično 1–10&nbsp;mm od sjemena, ali varira ovisno o vrsti sjemena, raznolikosti tla mikroorganizama, nivou vlažnosti tla i drugim faktorima.

## Značaj 
Unutar spermosfere odvija se niz složenih interakcija između klijavog sjemena, tla i mikrobioma.

## Faktori koji utiču na spermosferu 
Sjemenski eksudati su različite molekule koje utiču na mikrobne zajednice koje ih okružuju, bilo inhibirajući ili stimulišući njihov rast.

S ovim biohemijskim efektima, spermosfera se razvija i prema dolje - formirajući rizosferu (nakon pojave biljnog radikala).—ai prema gore formirajući laimosferu, što je tlo koje okružuje rastuću biljnu stabljiku i filosferu, što je mikrobna zajednica na dijelu biljke iznad tla. Konkretno, cvjetna mikrobiota može imati ulogu u sastavu spermosfere kao kod biljaka poput pšenice, vinove loze, i riže. Kako sjeme klija, mijenja se funkcija mikrobne zajednice, a ne njen sastav. Sjeme može lučiti molekule i hranjive tvari koje privlače korisne mikroorganizme u svoju spermosferu, što zatim sprječava kolonizaciju patogena.
## Također pogledajte
*Rizosfera
*Korijen
*Mikoriza

## Reference
Kategorija:Pedologija
Kategorija:Ekosistemi
Kategorija:Ekologija
Talačka kriza u Misgav Amu

**Talačka kriza u Misgav Amu**, koja je započela u noći 7. aprila 1980, bila je napad koji je izvela grupa od pet palestinskih militanata koji pripadaju militantnoj organizaciji Arapski oslobodilački front, koju podržava Irak,

## Detalji napada 
Tokom noći u ponedjeljak, 7. aprila 1980, odred od pet palestinskih militanata, pripadnika militantne organizacije Arapski oslobodilački front, koju podržava Irak,

Na ulazu u spavaonicu, odred militanata naišao je na sekretara kibuca Sammyja (Samuela) Shanija, koji se slučajno nalazio na lokaciji popravljajući rasvjetna tijela zgrade. Samo sa odvijačem u ruci, pokušao je blokirati ulaz, ali su ga militanti ustrijelili.

Militanti su zatim ušli u zgradu i ubili dvogodišnjeg Eyala Glusku, Tsafrirovo tijelo je ostalo ležati na ulazu u zgradu, jer niko nije bio u stanju da ga evakuiše.

Nakon prvog pokušaja spašavanja, militanti su počeli koristiti zvučnike kako bi izjavljivali svoje zahtjeve za otkupninu. Čitali su imena zatvorenika koje su željeli pustiti iz izraelskih zatvora, zahtijevali su avion koji bi ih prebacio iz zemlje, a također su tražili da se rumunski ambasador uključi u pregovore.

Nakon dugih pregovora, oko 22:00 sata 8. aprila, tim iz specijalne jedinice Sayeret Matkal, pod komandom general-majora Uzija Dayana, provalio je u zgradu kroz nekoliko otvora i ponovo zauzeo zgradu u napadu koji je trajao samo dvije minute. Tokom ovog preuzimanja vlasti, svi militanti su ubijeni, a svi taoci su spašeni. Šest vojnika Sayeret Matkala je povrijeđeno tokom akcije. Tokom operacije, jedan od militanata je pucao Meiru Peretzu u noge, dok je Peretz bio vezan i ležao na podu, a zatim se raznio ručnom bombom. Šest gerilaca je ubijeno tokom operacije.

## Reference 
## Vanjski linkovi 
* "Palestinci otimaju taoce u Izraelu" – objavljeno u *The New York Times* 7. aprila 1980.
* "Napadnut obdanište u izraelskom kibucu" – objavljeno u *The Beaver County Times* 7. aprila 1980.
* "Napad na izraelsko naselje" – objavljeno u *Chicago Tribune* 7. aprila 1980.
* "Izraelci upadaju u jaslice, ubijaju Palestince" – objavljeno u Spencer *Daily Reporteru* 7. aprila 1980.

Kategorija:1980. u Palestini
Kategorija:1980. u Izraelu
Kategorija:Historija Palestine
Kategorija:Historija Izraela
Kategorija:Masakri u 1980.
Kategorija:Masakri nad Izraelcima
Kategorija:Vojna historija Izraela
Kategorija:Vojna historija Palestine
Bombaški napad na školski autobus kod Avivima

**Bombaški napad na školski autobus kod Avivima** bio je teroristički napad na izraelski školski autobus 22. maja 1970, u kojem je ubijeno 12 civila, od kojih devetoro djece, a 25 je ranjeno, od kojih je jedan preminuo od rane zadobijene u napadu 44 godine kasnije. Napad se dogodio na putu za Mošav Avivim, blizu izraelske granice s Libanom. Na autobus su ispaljene dvije raketne granate. Ovaj napad je bio jedan od prvih koje je izvela PFLP-GC.

## Napad 
Rano ujutro, autobus je krenuo iz Avivima sa svojim putnicima prema dvije lokalne škole. Ovu rutu su izvidjeli palestinski militanti, za koje se vjeruje da su se infiltrirali iz Libana, i postavili su zasjedu. Dok je autobus prolazio, deset minuta nakon što je napustio Avivim, napadnut je jakom vatrom s obje strane puta. Vozač je bio među pogođenima u početnoj baraži, kao i dvije druge odrasle osobe u autobusu. Njih troje je ubijeno kada se autobus zabio u nasip dok su napadači nastavili pucati na vozilo.

Napadači nikada nisu uhapšeni.

### Žrtve 
Djeca, koja su išla od prvog do trećeg razreda, sahranjena su na posebnoj parceli u Safedu. Spomenik u spomen na žrtve napada nalazi se u sredini mošava.

Leah Revivo, koja je preživjela napad u dobi od devet godina, umrla je 2014. u dobi od 52 godine od infekcije uzrokovane komadom šrapnela koji joj se zaglavio u mozgu kao posljedica napada.

## Posljedice 
Kao odgovor na zasjedu, Izrael je pokrenuo artiljerijske napade na južni Liban, ubivši dvadeset civila, ranivši četrdeset i natjeravši hiljade stanovnika da pobjegnu na sjever. Izraelske odbrambene snage (IDF) su također počele provoditi redovne oklopne patrole unutar južnog Libana. Ovi događaji su kasnije navedeni kao jedan od motiva za otmicu aviona na Dawsonovom polju 6. septembra 1970.

## Reference 
Kategorija:1970. u Palestini
Kategorija:1970. u Izraelu
Kategorija:Historija Palestine
Kategorija:Historija Izraela
Kategorija:Masakri u 1970.
Kategorija:Masakri nad Izraelcima
Kategorija:Vojna historija Izraela
Kategorija:Vojna historija Palestine
Let 571 Sabene

**Let 571 Sabene** bio je redovni putnički let iz Bruxellesa za Tel Aviv preko Beča, kojim je upravljala belgijska nacionalna aviokompanija Sabena. Dana 8. maja 1972, putnički avion Boeing 707 koji je obavljao tu liniju, a kojim je upravljao britanski pilot Reginald Levy, DFC, otela su četiri člana Organizacije Crni septembar, palestinske terorističke grupe. Slijedeći njihova uputstva, kapetan Levy je sletio avionom na aerodrom Lod (kasnije Međunarodni aerodrom Ben Gurion).

Ubrzo nakon preuzimanja komande, otmičari su odvojili jevrejske taoce od ostalih i poslali ih u zadnji dio aviona. Kada je avion sletio, otmičari su zahtijevali oslobađanje 315 osuđenih palestinskih terorista zatvorenih u Izraelu i prijetili da će dići avion u zrak s putnicima. Kapetan Levy uspio je poslati Izraelcima kodiranu poruku tražeći pomoć. Ministar odbrane Moshe Dayan i ministar saobraćaja Shimon Peres, koji će postati premijer, a kasnije i predsjednik Izraela, vodili su pregovore s otmičarima dok su pripremali operaciju spašavanja pod kodnim nazivom "Operacija Izotop". Kapetan Levy je rekao da je s otmičarima razgovarao o svemu "od navigacije do seksa" dok su putnici i posada čekali da budu spašeni.

Dana 9. maja 1972. u 16:00 sati započela je operacija spašavanja: tim od 16 komandosa Sayeret Matkal, predvođen Ehudom Barakom, prerušeni u aviotehničare u bijelim kombinezonima. Također su zarobili dvije ženske otmičarke

Kapetan Levy, veteran Kraljevskog ratnog zrakoplovstva koji je učestvovao u strateškim misijama bombardiranja Njemačke tokom Drugog svjetskog rata, a također i u berlinskom zračnom mostu, pridružio se Sabeni 1952. Penzionisao se 1982. i umro od srčanog udara u bolnici u blizini svog doma u Doveru 1. augusta 2010. Otmica se dogodila na njegov 50. rođendan.

## Reference 
## Vanjski linkovi 
* Historija izraelskih specijalnih snaga
* 

Kategorija:1980. u Palestini
Kategorija:1980. u Izraelu
Kategorija:Historija Palestine
Kategorija:Historija Izraela
Kategorija:Masakri u 1980.
Kategorija:Masakri nad Izraelcima
Kategorija:Vojna historija Izraela
Kategorija:Vojna historija Palestine
Zgrada Radiotelevizije Bosne i Hercegovine

**Zgrada Radiotelevizije Bosne i Hercegovine** (kolokvijalno: **RTV Dom** ili **Sivi dom**) je modernistički i brutalistički RTV kompleks smješten u naselju Alipašino Polje u Sarajevu. Projekt su osmislili arhitekti Milan Kušan i Branko Bulić, a izgradnja je trajala od 1970. do 1984., kada je kompleks otvoren uoči XIV Zimskih olimpijskih igara.

RTV Dom se smatra jednim od značajnijih primjera brutalističke arhitekture u Bosni i Hercegovini i jednim od većih medijskih kompleksa izgrađenih u bivšoj SFR Jugoslaviji. Tokom opsade Sarajeva (1992-1995) objekat je pretrpio velika ratna oštećenja, ali je djelimično ostao u funkciji te je poslijeratno rekonstruiran u etapama.

## Lokacija 
Zgrada se nalazi u naselju Alipašino Polje (zapadni dio sarajevske gradske zone), u blizini stambenih blokova i prometnica koje povezuju centralni grad sa zapadnim kvartarima. Položaj reflektira tadašnje planove urbanog širenja Sarajeva i funkcionalnog razmeštaja javnih sadržaja u odnosu na stambena naselja iz perioda socijalističke izgradnje.

## Arhitektura 
### Stil i kompozicija 
Projekt Kušana i Bulića demonstrira tipične elemente brutalizma i kasnog modernizma: istaknuti betonski volumeni, jasna funkcionalna zonacija i robustni konstruktivni izrazi. Kompleks se sastoji od:
* administrativne i produkcijske zgrade,
* visoke tehničke lamele za opremu i repetitore,
* brojnih studijskih dvorana i režijskih prostora,
* servisnih i logističkih objekata.
Detalji projektne koncepcije i funkcionalne organizacije prostora dostupni su u arhivskim i stručnim izvještajima te u publikacijama o urbanom razvoju Sarajeva.

## RTV Dom na ZOI ’84 
Kompleks je služio kao glavni medijski centar za televizijski prijenos ZOI ’84, opremljen međunarodnim prijemno-emiterskim vezama i studijskim kapacitetima za izradu direktnih prijenosa.

## Ratna šteta i opsada Sarajeva 
Tijekom opsade zgrada je pretrpjela ozbiljna oštećenja; pogođeni su studiji, tehničke prostorije i arhivski fondovi. Unatoč tome, dijelovi postrojenja su nastavili s radom u improviziranim uvjetima, čime je kompleks postao simbol komunikacijske otpornosti grada.

## Pravne kontroveze i status državne imovine 
Zgrada je državna imovina i podliježe propisima o privremenoj zabrani raspolaganja državnom imovinom Bosne i Hercegovine; to u praksi utječe na mogućnost komercijalne prodaje i velikih investicija bez političkog i pravnog konsenzusa.

## Današnje stanje 
U objektu djeluju produkcijske i emiterske jedinice BHRT-a i drugih javnih servisa; dio prostora je iznajmljen privremenim zakupcima, dok se planovi za cjelovitu modernizaciju i rekonstrukciju nalaze u dokumentima lokalne strategije razvoja.

## Vidi još 
* BHRT  
* Zimske olimpijske igre 1984.  
* Brutalizam  
* Arhitektura Bosne i Hercegovine

## Reference 
Kategorija:Radiotelevizija Bosne i Hercegovine
Kategorija:Građevine u Sarajevu
Kategorija:Arhitektura u 20. vijeku